Mystic River (cinta)

:*Iste articlo ye sobre una cinta estausunidense de cine negro d'intriga dramatica estrenada en 2003; ta atros usos, se veiga *'Mystic River***.


***Mystic River*** (títol orichinal en [[Idioma anglés|anglés]], en [[Idioma aragonés|aragonés]] ***Río mistico**', estrenada en Aragón con o suyo títol orichinal) ye una cinta de cine negro d'intriga dramatica coproducida por o cine estausunidense y lo cine australiano estrenada l'anyo 2003, dirichida por Clint Eastwood seguntes un guión adaptau por Brian Helgeland (basau en *[[Mystic River (novela)|Mystic River]]*, una novela publicada por Dennis Lehane en 2001), con una banda sonora orichinal de  Clint Eastwood, una dirección de fotografía de Tom Stern, una producción cinematografica de Clint Eastwood, Robert Lorenz y Judie G. Hoyt ta las productoras Village Roadshow Pictures, Malpaso Productions y NPV Entertainment, y un elenco d'o cual en fan parte Sean Penn, Jason Kelly, Tim Robbins, Cameron Bowen, Kevin Bacon, Connor Paolo, Laurence Fishburne, Marcia Gay Harden, Laura Linney, Tom Guiry, Spencer Treat Clark, Andrew Mackin, Emmy Rossum, Jenny O'Hara, Kevin Chapman, Adam Nelson, Robert Wahlberg, Cayden Boyd, John Doman, Tori Davis, Jonathan Togo, Will Lyman, Ari Graynor y Ken Cheeseman, entre d'atros actors.

Jimmy Markum, Sean Devine y Dave Boyle son tres ninos amigos que en 1975 viven en un barrio de clase baixa en Boston (Massachusetts) cuan dos depredadors sexuals secuestran a Dave y mientres cuatre días, dica que consigue fuyir, lo violan terne que terne. En a epoca actual d'a cinta (2003) os tres antigos amigos s'han distanciau: Jimmy ha esta en a garchola y agora tien una chicota botiga, Sean ye un policía de Massachusetts a qui la suya muller embarazada ha albandonau, y Dave ye un treballador manual encara traumatizau por a suya experiencia como victima y que está casau con una prima d'a muller de Jimmy. Katie ye la filla adolescent de Jimmy y tien preparada la suya fuga con o suyo novio secreto, fillo d'un hombre a qui su pai aborreixe, pero ixa nueit cuan tornaba en l'auto enta casa ye asasinada. Dave ha tornau a casa ixa nueit ensangrentau y explicando a su muller que ha feriu greument a un asaltant en defensa propia. Prencipia una carrera entre lo policía Sean investigando l'asasinato, Jimy en busca de venganza y Dave que mica en mica pareixe estar cada vegada mas culpable y encorralau, dica lo punto que su muller piensa que ye culpable y li explica tot a Jimmy.

A cinta s'ambienta en dos momentos historicos diferents (1975 y la suya epoca actual, 2003), toz dos en a ciudat de Boston (Massachusetts), y las suyas escenas se filmoron en Boston, Canton, Charlestown y Chelsea (Massachusetts) y Los Angeles (California).

Se tracta d'una cinta que ha recibiu cuantismos premios y nominacions, en destacando dos Premios Oscar (Millor Actor y Millor Actor Segundario) y atras cuatre nominacions (Millor Cinta, Millor Director, Millor Actriz Segundaria y Millor Guión Adaptau en 2004 mientres a 76<sup>ena</sup> edición d'ixos premios; cuatre nominacions a los Premios BAFTA (Millor Actor, Millor Actor Segundario, Millor Actriz Segundaria y Millor Guión Adaptau en 2004 mientres a 57<sup>ena</sup> edición d'os Premios BAFTA; un Premio César a la Millor Cinta Forana en 2004 mientres a 29<sup>ena</sup> edición d'os Premios César; una nominación a lo Premio d'o Cine Europeu a la Millor Cinta No Europea en 2003 mientres a 16<sup>ena</sup> edición d'os Premios d'o Cine Europeu; y dos Premios Globos d'Oro (Millor Actor Dramatico y Millor Actor Segundario), amás d'atras tres nominacions (Millor Cinta Dramatica, Millor Director y Millor Guión) en 2004 mientres a 61<sup>ena</sup> edición d'os Premios Globos d'Oro.

## Elenco

## Se veiga tamién
* Cine en 2003.
* Cintas de 2003.

## Referencias

## Vinclos externos
*  ''Mystic River'' en Internet Movie Database.
*  ''Mystic River'' en Box Office Mojo.
*  ''Mystic River'' en Rotten Tomatoes.
*  ''Mystic River'' en Metacritic.